KOMISSION PÄÄTÖS,

tehty 22 päivänä maaliskuuta 1994,

maa- ja metsätaloustuotteiden jalostamisen ja kaupan pitämisen edellytysten parantamista koskevien investointien valintaperusteista sekä päätöksen 90/342/ETY kumoamisesta (94/173/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maataloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 866/90(1), sellaisena kuin se on viimeksi muutettuna asetuksella (EY) N:o 3669/93(2), ja erityisesti sen 8 artiklan 3 kohdan,

sekä katsoo, että

metsätaloustuotteiden jalostamisen ja kaupan pitämisen edellytysten parantamisesta 29 päivänä maaliskuuta 1990 annetun neuvoston asetuksen (ETY) N:o 867/90(3) asetuksella (ETY) N:o 866/90 käyttöönotettu toiminta ulotetaan metsätalousalalle,

komissio on 7 päivänä kesäkuuta 1990 tehnyt päätöksen 90/342/ETY maa- ja metsätaloustuotteiden jalostamisen ja kaupan pitämisen edellytysten parantamiseen tähtäävien investointien valintaperusteista(4),

asetuksen (ETY) N:o 866/90 8 artiklan nojalla yhteisön politiikkojen suuntausten mukaisesti vahvistettuja valintaperusteita käytetään varmistamaan rahoitettujen investointien yhdenmukaisuus terveyttä ja kasvisuojelua koskevan sääntelyn, maataloustuotteiden ja elintarvikkeiden laatua sekä maatalousmarkkinapolitiikkoja koskevan yhteisön sääntelyn kanssa sekä määrittämään investointiluokat, joita on ensisijaisesti käytettävä rahaston tuen kohteina tai jotka on suljettava yhteisörahoituksen ulkopuolelle,

maatalouspolitiikan uudistuksen seurauksena valintaperusteita olisi mukautettava ja voimassa olevat säädökset olisi laadittava selkeyden vuoksi uudelleen,

näitä valintaperusteita voidaan mukauttaa myöhemmin eri alojen markkinoiden kehitykseen; erityisesti aloilla, joita vielä on uudistettava, näitä perusteita olisi tarvittaessa tarkistettava näiden yhteisten markkinajärjestelyjen uudistusten yhteydessä tehtävien päätösten huomioon ottamiseksi; lisäksi näiden perusteiden soveltamisessa olisi otettava huomioon tiettyjen paikallisten tuotantojen asianmukaisesti perustellut erityistarpeet,

rakennerahastojen päämääristä ja tehokkuudesta ja niiden toiminnan yhteensovittamisesta keskenään sekä Euroopan investointipankin toiminnan ja muiden rahoitusvälineiden kanssa 24 päivänä kesäkuuta 1988 annetussa neuvoston asetuksessa (ETY) N:o 2052/88(5), sellaisena kuin se on muutettuna asetuksella (ETY) N:o 2081/93(6), vahvistetaan yhteisön rakennepolitiikan eri tavoitteet ja kehityksessä jälkeen jääneiden alueiden erityinen huomioon ottaminen tavoitteessa 1; olisi säädettävä tavoitteeseen 1 kuuluvia alueita koskevista tietyistä erityisperusteista ja mahdollisuudesta tehdä hyvin syrjäisiä alueita koskevia erityisiä poikkeuksia näiden alueiden erityisolosuhteiden vuoksi,

valintaperusteet heijastavat yhteisen maatalouspolitiikan suuntauksia; tämän vuoksi näitä perusteita olisi sovellettava yhtenäisesti kaikkiin päätöksiin, joissa hyväksytään tuen saaminen yhteisön rahastosta investoinneille, joilla pyritään parantamaan maa- ja metsätaloustuotteiden jalostamisen ja kaupan pitämisen edellytyksiä, ja

maaseudun rakenteita ja maaseudun kehitystä käsittelevä komitea ei ole antanut lausuntoa puheenjohtajansa asettamassa määräajassa,

ON TEHNYT TÄMÄN PÄÄTÖKSEN:

1 artikla

1 Yhteisölliset perusteet niiden investointien valitsemiseksi, joihin on annettava yhteisörahoitusta osana asetuksia (ETY) N:o 866/90 ja (ETY) N:o 867/90, on kirjattu tämän päätöksen liitteeseen.

2 Näihin perusteisiin voidaan tehdä erityisiä poikkeuksia, joista on päätettävä toimeenpantaessa neuvoston hyväksymiä erityisiä toimia hyvin syrjäisten alueiden hyväksi tai jäädytyslaitteistojen osalta Aigeianmeren saarien hyväksi.

2 artikla

Kumotaan päätös 90/342/ETY.

3 artikla

Tämä päätös on osoitettu kaikille jäsenvaltioille.

Tehty Brysselissä 22 päivänä maaliskuuta 1994.

Komission puolesta

René STEICHEN

Komission jäsen

(1) EYVL N:o L 91, 6.4.1990, s. 1

(2) EYVL N:o L 338, 31.12.1993, s. 26

(3) EYVL N:o L 91, 6.4.1990, s. 7

(4) EYVL N:o L 163, 29.6.1990, s. 71

(5) EYVL N:o L 185, 15.7.1988, s. 9

(6) EYVL N:o L 193, 31.7.1993, s. 5

LIITE

1 Kaikkia aloja koskevat ensisijaisuudet ja poissulkemiset

1.1 Ensisijainen asema annetaan seuraaville investoinneille, ellei kohtien 1.2 ja 2 mukaisten poissulkemisten noudattamisesta muuta johdu:

- ympäristönsuojeluun, saastumisen estämiseen ja jätteiden tuhoamiseen liittyvät investoinnit,

- investoinnit, joista teknologinen innovaatio muodostaa merkittävän osan tai joiden tavoitteena on uusien tuotteiden luominen,

- investoinnit, joiden tarkoituksena on vähentää jalostettujen tuotteiden tuotannon kausittaisuutta ja sattumanvaraisuutta,

- investoinnit, joilla pyritään tuoreina tai jalostettuina valmistettujen tuotteiden kulujen supistamiseen vähentämällä välillisiä keräämisestä tai kaupallisesta käsittelystä, jalostuksesta, pakkaamisesta, varastoinnista tai kaupan pitämisestä aiheutuvia kustannuksia,

- investoinnit, jotka johtavat laadun tai terveysolojen paranemiseen ja erityisesti investoinnit, jotka koskevat sellaisten tuotteiden jalostamista ja kaupan pitämistä, jotka on määritelty maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetussa neuvoston asetuksessa (ETY) N:o 2081/92(1), sekä investoinnit sellaisten maataloustuotteiden jalostamiseen, joille neuvoston asetuksen (ETY) N:o 2082/92(2) mukaisestivoidaan antaa erityisluonnetta koskeva todistus,

- investoinnit luonnonmukaiseksi kutsutun maatalouden tuotteisiin erityisesti maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetussa neuvoston asetuksessa (ETY) N:o 2092/91(3) tarkoitettujen säännösten mukaisesti.

1.2 Pois suljetaan seuraavat investoinnit:

- investoinnit sellaisten jalostettujen tuotteiden tuotantoon, joiden osalta ei ole osoitettu tosiasiallisten mahdollisten markkina-alueiden olemassaoloa,

- investoinnit varastointikapasiteettiin, joka on suunnattu pääasiallisesti interventiotarkoituksiin,

- investoinnit jäädytettyjen tai syväjäädytettyjen tuotteiden varastointiin tarkoitettuihin kylmävarastoihin, elleivät nämä ole jalostuslaitosten normaalille toiminnalle tarpeellisia,

- korvaavat investoinnit, jotka ovat samanlaisia tai samankaltaisia sellaisten investointien kanssa, joihin sama yritys on jo aiemmin saanut tukea Euroopan maatalouden ohjaus- ja tukirahaston (EMOTR) tukiosastosta.

2 Tiettyjä erityisaloja koskeva poissulkeminen

2.1 Vilja- ja riisialalla (lukuun ottamatta siemeniä) pois suljetaan seuraavat investoinnit:

- tärkkelyksiä, myllyteollisuutta, mallasteollisuutta ja karkeita jauhoja valmistavaa teollisuutta koskevat investoinnit sekä investoinnit näiltä aloilta saataviin tuotteisiin lukuun ottamatta uusia tuotteita, joita ei käytetä ravinnoksi (poikkeuksena tärkkelyksestä saatavat hydrogenointituotteet),

- investoinnit siiloihin, lukuun ottamatta siiloja, jotka on tarkoitettu paikallisen tuotannon vastaanottamiseen, kuivatukseen ja käsittelyyn tuotantoalueilla, joiden osalta on osoitettu tällaisia varusteita koskeva vajaus varastointikapasiteettia kasvattamatta,

- eläinten ruokintaa koskevat investoinnit, lukuun ottamatta sellaisia laajuudeltaan alle 20 000 vuosittain tuotettua tonnia olevia yksiköitä, alueilla, joita tavoite 1 koskee ja joiden osalta on osoitettu, että tuotantokapasiteetti on riittämätön.

Näissä tapauksissa edunsaajan on kolmena tuen myöntämistä seuraavana vuonna sitouduttava olemaan tekemättä samanlaatuisia investointeja kuin ne, joihin on myönnetty tukea eivätkä investoinnin saa johtaa tuotantokapasiteetin kasvuun, ellei:

- vastaavasta tuotantokapasiteetista luovuta samassa yrityksessä tai muissa määrätyissä yrityksissä

tai

- ellei kyseessä ole investointi, jolla ennakoidaan viljanviljelyn sivutuotteiden arvonlisäystä

tai

- ellei tuotanto ole tarkoitettu paikalliseen kulutukseen Ranskan merentakaisissa departementeissa tai saarilla.

2.2 Hedelmä- ja vihannesalalla (lukuun ottamatta lääke- ja maustekasveja) pois suljetaan seuraavat investoinnit, ellei kysynnän kehitystä vastaava innovaatio muodosta merkittävää osaa tuotteesta:

- investoinnit, jotka koskevat kaupanpitämiskapasiteetin kasvua sellaisten tuotteiden osalta, joiden kohdalla on todettu kolmen viimeisimmän vuoden aikana huomattavia poisvetämisiä kyseisillä alueilla (liikatuotannon seurauksena),

- kaikki investoinnit, jotka johtavat jalostuskapasiteetin kasvuun, ellei vastaavasta kapasiteetista luovuta samassa yrityksessä tai muissa määrätyissä yrityksissä, tai lukuun ottamatta erityisiä tuotteita, joiden markkina-alueiden on osoitettu kasvaneen merkittäväksi. Tätä kieltoa ei sovelleta alueilla, joita tavoite 1 koskee ja joiden osalta on osoitettu, että tuotantokapasiteetti on riittämätön,

- investoinnit, jotka koskevat tomaattitiivisteen, kuorittujen tomaattien sekä sokeriliemessä säilöttävien persikoiden ja päärynöiden tuotantoa, ellei osoiteta niiden uutta jalostuskapasiteettia, joka on vähintään 20 prosenttia pienempi kuin kyseisen alueen hylätty, aiempi kokonaistuotantokapasiteetti.

2.3 Lehmänmaitoalalla ja lehmänmaitotuotteidenalalla pois suljetaan seuraavat investoinnit:

- investoinnit, jotka koskevat nestemäisen maidon lämpökäsittelyä pitkäaikaista säilyttämistä varten, ellei tämä tapahdu Kreikassa, Espanjassa, Ranskan merentakaisissa departementeissa, Korsikalla, Mezzogiornossa, Sardiniassa ja Portugalissa, jos osoitetaan, että nämä laitteet ovat riittämättömiä,

- investoinnit, jotka ylittävät kaikki tilakohtaiset viitemäärät, jotka jalostusyksikköinä toimittavilla tuottajilla on käytössään lisämaksujärjestelmän mukaisesti, tai investoinnit, jotka johtavat yritysten kapasiteetin kasvuun, ellei vastaavasta kapasiteetista luovuta samassa yrityksessä tai muissa määrätyissä yrityksissä,

- investoinnit, jotka koskevat seuraavia tuotteita: voi, seerumijauhe, maitojauhe, butter oil, laktoosi, kaseiini ja kaseinaatti,

- investoinnit, jotka koskevat tuoretuotteiden tai juustojen valmistusta, ellei kysynnän kehitystä vastaava innovaatio muodosta merkittävää osaa tuotannosta, lukuun ottamatta tuotteita, joiden kapasiteettien riittämättömyys ja todellisten ja tehokkaiden markkina-alueiden olemassaolo on osoitettu, ja myös lukuun ottamatta tuotteiden valmistusta perinteisin tai luonnonmukaisin menetelmin sellaisina kuin ne on määritelty yhteisön sääntelyssä.

Edeltävissä luetelmakohdissa tarkoitetut kiellot eivät koske seuraavia investointeja, elleivät ne johda kapasiteetin kasvuun:

- investoinnit yhteisön terveyttä koskeviin normeihin mukauttamiseksi,

- investoinnit ympäristönsuojeluun.

2.4 Rehukasvien alalla pois suljetaan kaikki investoinnit, myös juurikasleikkeiden kuivattamista koskevat investoinnit.

2.5 Öljykasvien ja valkuaiskasvien aloilla (siemeniä lukuun ottamatta) pois suljetaan kaikki investoinnit, paitsi ne, jotka koskevat uusia tuotteita, joita ei käytetä ravinnoksi, sekä vuosittain alle 20 000 tonnia tuottavissa yksiköissä toteutettavat investoinnit alueilla, joita tavoite 1 koskee, jos ne eivät johda tuotantokapasiteetin kasvuun, ellei vastaavasta tuotantokapasiteetista luovuta samassa yrityksessä tai muissa määrätyissä yrityksissä, ja jos ne koskevat rehuja ja:

- jos niillä pyritään yhteisön öljysiementen sisällyttämiseen suoraan rehujen valmistukseen,

- tai jos ne johtavat kuivaus- ja vedenpoistamisteollisuuden energiatarpeiden vähenemiseen,

- tai jos ne liittyvät herneisiin, härkäpapuihin tai lupiineihin,

ja jos edunsaaja kolmena tuen myöntämistä seuraavana vuonna sitoutuu olemaan tekemättä samanlaatuisia investointeja kuin ne, joihin on myönnetty tukea.

2.6 Oliiviöljyalalla pois suljetaan seuraavanlaiset investoinnit:

- investoinnit, jotka johtavat öljynpuristamoalan kokonaistuotannon kasvuun, ellei vastaavasta tuotannosta luovuta samassa yrityksessä tai muissa määrätyissä yrityksissä,

- uutetun öljyn puristamiseen tai sen puhdistamiseen liittyvät investoinnit.

2.7 Peruna-alalla pois suljetaan investoinnit, jotka koskevat tärkkelystä ja tärkkelyksestä saatuja tuotteita, lukuun ottamatta uusia tuotteita, joita ei käytetä ravinnoksi (poikkeuksena tärkkelyksestä saatavat hydrogenointituotteet).

2.8 Sokeri- ja isoglukoosialalla ja kaikkien muiden maataloustuoteperäisten luonnonmukaisten makeutusaineiden alalla, jotka voivat korvata nämä tuotteet, pois suljetaan kaikki investoinnit, lukuun ottamatta niitä, joilla pyritään:

- raakasokerin osalta järkiperäistämiseen ilman tuotantokapasiteetin kasvua Ranskan merentakaisissa departementeissa,

- Portugalin liittymisasiakirjassa määrätyn kiintiön käyttöön (mannermaan osalta 60 000 tonnia sokeria).

2.9 Tupakka-alalla pois suljetaan kaikki investoinnit.

2.10 Liha- ja muna-alalla pois suljetaan seuraavat investoinnit:

- investoinnit, jotka johtavat kanamunien luokittelu- ja pakkauskapasiteetin kasvuun,

- investoinnit, jotka koskevat sikojen myyntiin erikoistuneita markkinoita,

- investoinnit, jotka koskevat sikojen, nautojen, lampaiden tai siipikarjan teurastamista, ellei osoiteta niiden uutta teurastuskapasiteettia, joka on vähintään 20 prosenttia pienempi kuin kyseisen alueen hylätty, aiempi kokonaisteurastuskapasiteetti, tai ellei sikojen, nautojen, lampaiden sekä muun siipikarjan kuin kanojen osalta osoiteta alueellisen kapasiteetin riittämättömyyttä alueilla, joita tavoite 1 koskee.

Edeltävissä luetelmakohdissa tarkoitetut kiellot eivät koske seuraavia investointeja, elleivät ne johda kapasiteetin kasvuun:

- investoinnit yhteisön terveyttä koskeviin normeihin mukauttamiseksi,

- investoinnit eläinten hyvinvointiin,

- investoinnit ympäristönsuojeluun.

2.11 Viini- ja alkoholialalla pois suljetaan kaikki investoinnit, paitsi:

- investoinnit, jotka ovat tarpeen yritysten tai tuottajien ryhmittymien ryhmittämiseen järjesteltäessä uudelleen jalostuskapasiteettia, jos uusi jalostuskapasiteetti on vähintään 20 prosenttia pienempi kuin kyseisen alueen hylätty, aiempi kokonaisjalostuskapasiteetti,

- investoinnit, jotka liittyvät ympäristönsuojeluun, saasteiden estämiseen, jätteiden hävittämiseen ja pakkausten tai säiliöiden keruuseen,

- investoinnit, jotka koskevat luonnonmukaisesta viininviljelystä saatuja tuotteita, 1.1 kohdan viimeisen luetelmakohdan määräysten mukaisesti,

- pääasiassa tuottajista ja muista taloudellisista toimijoista koostuvien elinten tekemät investoinnit, joilla pyritään laadunvalvonnan parantamiseen tai viinituotosten alentamiseen ja jotka edistävät alan uudelleenjärjestelyä.

2.12 Pellava- ja hamppualalla pois suljetaan kaikki investoinnit, paitsi jos ne koskevat uusia tuotteita, joita ei käytetä ravinnoksi, tai uudistamista ilman että kyseisen alueen kokonaiskapasiteetti kasvaa.

2.13 Metsätaloustuotteiden alalla pois suljetaan seuraavat investoinnit:

- investoinnit, jotka soveltumattoman aineiston käytön takia aiheuttavat vakavia haittoja ympäristölle (kuten metsätieverkoston huonontuminen, maapohjan painuminen ja kasvillisuuden turmeltuminen),

- investoinnit, jotka koskevat joulukuusien tuotantoa, korjuuta ja pitämistä kaupan,

- koristekäyttöön tarkoitettuja puita koskevat investoinnit sekä sahausyksikköihin liittyvät investoinnit, lukuun ottamatta investointeja, jotka toteutetaan PK-yrityksille suunnattuja tukia koskevassa yhteisön sääntelyssä käytettyä määritelmää(4) vastaavissa pienissä ja keskisuurissa yrityksissä (PK-yrityksissä),

- sanotun kuitenkaan rajoittamatta asetuksen (ETY) N:o 867/90 1 artiklan 2 kohdassa säädettyjen edellytysten soveltamista.

(1) EYVL N:o L 208, 24.7.1992, s. 1.

(2) EYVL N:o L 208, 24.7.1992, s. 9.

(3) EYVL N:o L 198, 22.7.1991, s. 1.

(4) EYVL N:o C 213, 19.8.1992, s. 2